మూలకము
ఇప్పటివరకు తెలిసిన 120 మూలకాలలో, 90 మూలకాలు ప్రకృతిలో లభించేవి, మిగిలినవి కృత్రిమంగా తయారుచేసినవి.
మూలకాల ఎలక్ట్రాన్ విన్యాసాల ఆధారంగా నీల్స్ బోర్ విస్తృత ఆవర్తన పట్టికను నిర్మించాడు. పట్టికలోని నిలువు వరుసలను 'గ్రూపు'లనీ, అడ్డు శ్రేణులను 'పీరియడ్'లనీ అంటారు. ఆవర్తన పట్టికలో 18 గ్రూపులు, 7 పీరియడ్ లు ఉన్నాయి. అన్ని మూలకాలను వాటి పరమాణు సంఖ్యల ఆరోహణ క్రమంలో అమర్చడం జరిగింది. ఆవర్తన పట్టికలో ఎడమ నుంచి కుడికి పోయిన కొద్దీ ఒక మూలకం పరమాణు సంఖ్య కంటే దాని తరువాత మూలకం పరమాణు సంఖ్య ఒక యూనిట్ పెరుగుతుంది. ఒక మూలకం ఎలక్ట్రాన్ విన్యాసానికి దాని ముందు మూలకం ఎలక్ట్రాన్ విన్యాసం కంటే ఒక ఎలక్ట్రాన్ అధికంగా ఉంటుంది. ఇలా ఆ పరమాణువులో చివరగా చేరే ఎలక్ట్రాన్ ను 'భేదపరచే ఎలక్ట్రాన్' అంటాం.
ఆస్తి
కేంద్ర, రాష్ట్రాల మంత్రులు, ముఖ్యమంత్రుల ఆస్తుల, అప్పుల వెల్లడిపై ప్రధాని మన్మోహన్‌ ప్రవర్తన నియమావళి రూపొందించారు. కేంద్ర, రాష్ట్రాల మంత్రులు ఇకనుంచీ ప్రతీ ఏడాది ఆగస్టు 31 లోపు ఆస్తుల వివరాలు సమర్పించాలి. వీటిలో అన్ని రకాల స్థిరాస్తులు, షేర్లు, ఆభరణాలు, నగదుకు సంబంధించిన వివరాలు ఉండాలి. ప్రభుత్వానికి ఏ రకమైన సేవలు, సరుకులు సరఫరా చేసే వ్యాపారంతో సంబంధం ఉన్న మంత్రులైనా ఆ వ్యాపార బాధ్యతల నుంచి తప్పుకొని వాటిని తమ కుటుంబ సభ్యులకు బదలాయించాలి. మంత్రులెవరూ ఎటువంటి వ్యాపారాలను ప్రారంభించకూడదు. మంత్రులు విరాళాలను, నిధులను స్వీకరించకూడదు. ఖరీదైన బహుమతులను తీసుకోకూడదు. రాష్ట్రాల మంత్రులు ఆస్తుల వివరాలను తమ ముఖ్యమంత్రికి అందజేయాల్సి ఉంటుంది. (ఈనాడు 4.2.2010)